Η περιήγησή μας δεν περιλάμβανε μόνο γευστικές δοκιμές αλλά και περπάτημα στα στενά της πόλης πάντα με την καθοδήγηση των οδηγών. Εκεί είχαμε την ευκαιρία να πάρουμε φωτογραφίες αλλά και να μάθουμε πολλά από τον Raj για την αισθητική παλαιών κτιρίων. Η βόλτα μας δεν θα μπορούσε να μην περιλαμβάνει και την αγορά των μπαχαρικών, η οποία παρόλο που δεν ήταν σε πλήρη λειτουργία (λόγω Κυριακής) μας γέμισε μυρωδιές. Το αποκορύφωμα της όλης εμπειρίας μας ήταν ότι ανεβήκαμε τόσο σε tuk tuk, όσο και στα παραδοσιακά ποδήλατα και περιηγηθήκαμε από μαγαζί σε μαγαζί. Η όλη εμπειρία της περιήγησής μας ήταν μία από τις καλύτερες στιγμές του ταξιδιού μας!